TACC โบรกฯชี้ผลงาน H2/64 เร่งตัวขึ้น! หลังทยอยฉีดวัคซีน-ลุ้นปีนี้กำไรโต 18%
TACC โบรกฯชี้ผลงาน H2/64 เร่งตัวขึ้น! หลังทยอยฉีดวัคซีน-ลุ้นปีนี้กำไรโต 18% แนะซื้อเป้า 8.40 บาท
28 พ.ค. 2564

บล.ฟินันเซีย ไซรัส ระบุในบทวิเคราะห์วันนี้ (28พ.ค.64) ว่า บริษัท ที.เอ.ซี. คอนซูเมอร์ จำกัด (มหาชน) หรือ TACC แนะนำ “ซื้อ” ราคาเป้าหมาย 8.40 บาท คาดระยะสั้นได้อานิสงส์เชิงบวกจาก Theme เปิดเมืองตามจำนวนลูกค้าเข้า 7-11 ที่คาดจะทยอยฟื้นตัวในครึ่งหลังปี 2564 หลังทยอยฉีดวัคซีน COVID-19 เป็นวงกว้าง รวมถึงการต่อสัญญาอีก 10 ปีระหว่าง CPALL-OR
แนวโน้มกำไรไตรมาส 2/2564 ชะลอแต่จะเร่งตัวในครึ่งหลังปี 2564 คาดกำไรปี 2564-2565 โต 18% เทียบช่วงเดียวกันของปีก่อน และโต12% เทียบช่วงเดียวกันของปีก่อนตามลำดับ ระยะยาวมีแรงหนุนจากการขยายตาม 7-11 ในกัมพูชาและช่องทางจัดจำหน่ายใน Lotus’s รวมถึงมี Upside จากธุรกิจกัญชง